PRÍLOHA

VZOROVÁ DOHODA O ZRIADENÍ SPOLOČNÉHO VYŠETROVACIEHO TÍMU

v súlade s článkom 13 Dohovoru z 29. mája 2000 o vzájomnej pomoci v trestných veciach medzi členskými štátmi Európskej únie (1) (ďalej len „dohovor“) a rámcovým rozhodnutím Rady z 13. júna 2002 o spoločných vyšetrovacích tímoch (2) (ďalej len „rámcové rozhodnutie“)

1. Zmluvné strany dohody

Dohodu o zriadení spoločného vyšetrovacieho tímu, ďalej len „JIT“, uzavreli tieto zmluvné strany:

a

Zmluvné strany dohody môžu po vzájomnej dohode rozhodnúť prizvať orgány/úrady iných členských štátov, aby sa stali zmluvnými stranami tejto dohody. Pre prípadné dojednania s tretími krajinami, orgánmi príslušnými podľa ustanovení prijatých v rámci zmlúv a medzinárodnými orgánmi zapojenými do činnosti JIT pozri dodatok I.

2. Účel JIT

Dohoda sa vzťahuje na zriadenie JIT na tento účel:

Opis osobitného účelu JIT. Mal by obsahovať okolnosti trestných činov, ktoré sa vyšetrujú (dátum, miesto a povaha).

Zmluvné strany môžu po vzájomnej dohode opätovne vymedziť osobitný účel JIT.

3. Prístup

Zmluvné strany dohody sa môžu dohodnúť na operatívnom akčnom pláne (OAP), v ktorom sa stanovia usmernenia, v súlade s ktorými sa má dosiahnuť účel JIT (3).

4. Obdobie, na ktoré sa dohoda vzťahuje

V súlade s článkom 13 ods. 1 dohovoru a článkom 1 ods. 1 rámcového rozhodnutia sa JIT zriaďuje na dobu určitú. Na základe tejto dohody môže tento JIT pôsobiť počas tohto obdobia:

od

[uviesť dátum]

do

[uviesť dátum]

Obdobie platnosti ustanovené v tejto dohode možno predĺžiť po vzájomnej dohode zmluvných strán, a to vo forme uvedenej v dodatku II k tejto vzorovej dohode.

5. Členský(-é) štát(-y), v ktorom(-ých) JIT pôsobí

JIT bude pôsobiť v tomto určenom členskom štáte:

[Určiť členský štát alebo štáty, v ktorom(-ých) má JIT pôsobiť]

V súlade s článkom 13 ods. 3 písm. b) dohovoru a článkom 1 ods. 3 písm. b) rámcového rozhodnutia tím vykonáva svoju činnosť v súlade s právom členského štátu, v ktorom pôsobí v danom momente. Ak JIT presunie svoju operatívnu základňu do iného členského štátu, potom sa bude uplatňovať právo tohto členského štátu.

6. Vedúci JIT (4)

Zmluvné strany určili nasledujúcu osobu, ktorá je zástupcom príslušných orgánov v členskom(-ých) štáte(-och), v ktorom tím pôsobí, za vedúceho JIT, pod ktorého vedením členovia JIT musia vykonávať svoje úlohy v členskom štáte, ku ktorému patrí:

Ak ktorákoľvek z uvedených osôb nemôže vykonávať svoje úlohy, v dodatku k tejto dohode sa bezodkladne po vzájomnej dohode zmluvných strán určí osoba, ktorá ju nahradí. V naliehavých prípadoch bude postačovať, ak si zmluvné strany dohody o JIT navzájom oznámia nahradenie listom. Toto oznámenie sa následne potvrdí dodatkom k dohode.

7. Členovia JIT

Okrem osôb uvedených v článku 6 sú členmi JIT tieto osoby (5):

Ak ktorákoľvek z uvedených osôb nemôže vykonávať svoje úlohy, v dodatku k tejto dohode alebo písomným oznámením zaslaným príslušnému vedúcemu JIT sa bezodkladne určí osoba, ktorá ju nahradí.

8. Účastníci JIT

Ustanovenia o účastníkoch (7) JIT sa uvádzajú v príslušnom dodatku k tejto dohode.

9. Dôkazy

Zmluvné strany poveria vedúceho alebo člena(-ov) JIT poskytovaním poradenstva o získavaní dôkazov. Jeho úlohou bude poskytovať poradenstvo členom JIT o aspektoch a postupoch, ktoré sa majú pri získavaní dôkazov zohľadniť. Osoby, ktoré vykonávajú túto funkciu, sa uvedú na tomto mieste.

V OAP sa zmluvné strany navzájom informujú o poskytovaní svedeckých výpovedí členmi JIT.

10. Všeobecné podmienky dohody

Vo všeobecnosti sa podmienky ustanovené v článku 13 dohovoru a rámcovom rozhodnutí uplatňujú vo forme, ako ich vykonal každý členský štát, v ktorom JIT pôsobí.

11. Zmeny a doplnenia dohody

Zmeny a doplnenia tejto dohody zahŕňajú okrem iného:

c)

majú formu ustanovenú v dodatku III k tejto vzorovej dohode, podpisujú ich zmluvné strany a pripájajú sa k pôvodnej verzii.

12. Interné hodnotenie

Vedúci JIT najmenej raz za šesť mesiacov zhodnotia pokrok, ktorý sa dosiahol v súvislosti so všeobecným účelom JIT, a zároveň vymedzia a vyriešia všetky takto zistené problémy.

Ak je to vhodné, zmluvné strany môžu po ukončení činnosti JIT zorganizovať stretnutie na účely zhodnotenia činnosti JIT.

JIT môže vypracovať správu o činnosti, v ktorej môže popísať realizáciu operatívneho akčného plánu a dosiahnuté výsledky.

13. Osobitné dojednania dohody (s cieľom predísť tomu, aby bola dohoda príliš ťažkopádna, možno niektoré alebo všetky body uvedené v bodoch 13.1 – 13.11 uviesť v OAP)

Nasledujúce osobitné ustanovenia sa môžu vzťahovať na túto dohodu (je potrebné si všimnúť, že niekoľko z týchto aspektov je upravených aj v dohovore a rámcovom rozhodnutí):

(Vloží sa v prípade potreby. Nasledujúce podkapitoly majú zdôrazniť možné oblasti, ktoré je potrebné osobitne opísať.)

Ustanovenia týkajúce sa výdavkov alebo príjmu, ktoré vznikajú v súvislosti so zaisteným majetkom.

Ustanovenia týkajúce sa prekladu, napríklad získaných dokumentov, do jazyka iného člena JIT, ako aj do úradného jazyka pre komunikáciu (ak je rozdielny), keďže to môže spôsobiť značné (zbytočné) výdavky.

(1) Ú. v. ES C 197, 12.7.2000, s. 3.

(2) Ú. v. ES L 162, 20.6.2002, s. 1.

(3) Vzhľadom na príslušné vnútroštátne právne predpisy a ich požiadavky na zverejnenie by sa OAP mohol uvádzať v dohode o JIT alebo ako dodatok k nej, alebo by mohol byť samostatným dôverným dokumentom. V každom prípade je obsah OAP známy príslušným orgánom, ktoré dohodu podpíšu. OAP musí byť flexibilným dokumentom, ktorý obsahuje praktické dohody o spoločnej stratégii a o spôsobe dosiahnutia účelu JIT uvedeného v článku 2, vrátane praktických dojednaní, ktoré inak nie sú upravené v dohode.

V dodatku IV k tejto vzorovej dohode sa uvádza kontrolný zoznam bodov týkajúcich sa prípadného obsahu OAP.

(4) Uplatňuje sa článok 1 ods. 3 písm. a) rámcového rozhodnutia, t. j. vedúcim tímu je zástupca príslušného orgánu, ktorý sa zúčastňuje vyšetrovaní trestného činu, z členského štátu, v ktorom tím pôsobí.

(5) JIT môže zahŕňať zástupcov justičných, policajných alebo iných príslušných orgánov s vyšetrovacími funkciami.

V rámci tohto oddielu môže tiež zahŕňať členov Eurojustu, keď vykonávajú úlohy príslušných vnútroštátnych orgánov podľa článku 9 rozhodnutia Rady 2002/187/SVV z 28. februára 2002, ktorým sa zriaďuje Eurojust s cieľom posilniť boj proti závažným trestným činom. Sú nimi národní členovia Eurojustu, ich zástupcovia a asistenti, ako aj iné osoby, ktoré sú v súlade s ich vnútroštátnymi právnymi predpismi taktiež členmi vnútroštátneho úradu, t. j. vyslaní národní experti.

Policajné orgány môžu zahŕňať členov národných jednotiek Europolu členských štátov. Tieto národné jednotky majú sídlo v členských štátoch a sú vnútroštátnymi policajnými orgánmi. Aj styční dôstojníci členských štátov v Europole si ponechávajú právomoc konať ako vnútroštátne policajné orgány.

(6) Ak existujú opodstatnené dôvody na ochranu totožnosti jedného alebo viacerých členov JIT, ako napríklad v prípade utajeného vyšetrovania alebo v prípade terorizmu, ktorý si vyžaduje maximálnu bezpečnosť, musia sa týmto osobám prideliť identifikačné čísla, ak to umožňujú vnútroštátne právne predpisy členských štátov, ktoré sú zmluvnými stranami dohody. Tieto pridelené čísla sa musia uviesť v dôvernom dokumente. Ak nie je možné prideliť identifikačné číslo, môže sa dohodnúť, že sa identita členov uvedie v dôvernom dokumente, ktorý sa pripojí k dohode a sprístupní všetkým jej zmluvným stranám.

(7) Účastníkov JIT určujú tretie krajiny, Eurojust, Europol, Komisia (Európsky úrad pre boj proti podvodom), orgány príslušné podľa ustanovení prijatých v rámci zmlúv a medzinárodné organizácie, ktoré sa zapájajú do činností JIT, a to ako zmluvné strany dohody ustanovené v dodatku I k tejto dohode.

Dodatok I

K VZOROVEJ DOHODE O ZRIADENÍ SPOLOČNÉHO VYŠETROVACIEHO TÍMU

Účastníci JIT

Dojednanie s Europolom/Eurojustom/Komisiou (OLAF), orgánmi príslušnými podľa ustanovení prijatých v rámci zmlúv, inými medzinárodnými orgánmi alebo tretími krajinami

1. Zmluvné strany dojednania

a

a

(… a …)

sa dohodli, že tieto osoby z (názvy zmluvných strán dohody, ktoré nie sú členskými štátmi) sa zapoja do činnosti spoločného vyšetrovacieho tímu, ktorý sa zriadil dohodou z … (dátum a miesto uzavretia dohody, ku ktorej je tento dodatok pripojený).

2. Účastníci JIT

Do práce JIT sa zapoja tieto osoby:

Štát/Organizácia Dočasne vyslaný z (názov agentúry/orgánu) Meno Hodnosť a príslušnosť Úloha — — — — — — — — — —

Členský štát… rozhodol, že jeho národní členovia Eurojustu sa zapoja do spoločného vyšetrovacieho tímu ako príslušný vnútroštátny orgán (1).

Ak ktorákoľvek z uvedených osôb nemôže vykonávať svoje úlohy, v dodatku k tejto dohode sa určí osoba, ktorá ju nahradí. V naliehavých prípadoch bude postačovať, ak zmluvná strana oznámi jej nahradenie listom. Toto oznámenie sa následne potvrdí v dodatku k dohode.

3. Osobitné dojednania

Účasť uvedených osôb bude podliehať týmto podmienkam a bude iba na tieto účely:

3.1. Prvá zmluvná strana dohody, ktorá nie je členským štátom

3.1.1. Účel účasti

3.1.2. Udelené práva (ak sú)

3.1.3. Ustanovenia týkajúce sa nákladov

3.1.4. Osobitné ustanovenia týkajúce sa účelu účasti alebo umožňujúce jeho dosiahnutie

3.1.5. Iné osobitné ustanovenia alebo podmienky (2)

3.1.6. Osobitné pravidlá o ochrane údajov

3.2. Druhá zmluvná strana dohody, ktorá nie je členským štátom (ak taká je)

3.2.1. …

4. Osobitné dojednania týkajúce sa účasti Europolu (3)

4.1. Zásady účasti

4.1.1. Personál Europolu zúčastňujúci sa JIT pomáha členom tímu v súlade s rozhodnutím o Europole a v súlade s vnútroštátnym právom členského štátu, v ktorom tím pôsobí.

4.1.2. Personál Europolu zúčastňujúci sa JIT pracuje pod vedením vedúceho (vedúcich) tímu určeného (určených) v bode […] dohody a poskytuje všetku pomoc potrebnú na dosiahnutie cieľov a účelu JIT určených vedúcim(-i) tímu.

4.1.3. Personál Europolu má právo nevykonávať úlohy, ktoré sú podľa jeho názoru v rozpore s jeho povinnosťami podľa rozhodnutia o Europole. Člen personálu Europolu o tom v takom prípade informuje riaditeľa alebo jeho zástupcu. Europol sa poradí s vedúcim(-i) tímu s cieľom nájsť riešenie uspokojivé pre obe strany.

4.1.4. Personál Europolu, ktorý sa zúčastňuje činnosti JIT, sa nezapája do prijímania žiadnych donucovacích opatrení. Zúčastnený personál Europolu však môže byť pod vedením vedúceho(-ich) tímu prítomný počas operatívnych činností JIT, aby na mieste poskytoval poradenstvo a pomoc členom tímu, ktorí vykonávajú donucovacie opatrenia, pokiaľ tomu nebránia vnútroštátne právne prekážky v štáte, v ktorom je tím činný.

4.1.5. Na personál Europolu zúčastňujúci sa činnosti JIT sa nevzťahuje článok 11 písm. a) Protokolu o výsadách a imunitách Európskej únie (4).

4.1.6. Počas realizácie operácií JIT sa na personál Europolu, pokiaľ ide o trestné činy spáchané voči nim alebo nimi, uplatňujú vnútroštátne právne predpisy členského štátu, v ktorom pôsobia, platné pre osoby v podobnej funkcii.

4.2. Druh pomoci

4.2.1. Zúčastnený personál Europol bude poskytovať celé spektrum podporných služieb Europolu v súlade s rozhodnutím Rady o Europole, pokiaľ budú potrebné alebo o ne bude požiadaný. Medzi ne patrí okrem iného operatívna a strategická analytická podpora, najmä prostredníctvom analytických pracovných súborov (AWF) [názov (názvy) pracovného(-ých) súboru(-ov) a súvisiacich projektov]. Ak je to potrebné alebo o to požiada(-jú) vedúci tímu, môže Europol podporovať JIT nasadením „mobilnej kancelárie“ Europolu alebo iného technického vybavenia, ak je dostupné a ak je to v súlade s bezpečnostnými normami Europolu.

4.2.2. Personál Europolu zúčastňujúci sa činnosti JIT sa môže zúčastňovať všetkých aktivít, a to najmä poskytovaním komunikačnej platformy, strategickej, technickej a forenznej podpory, taktických a operatívnych odborných znalostí a poradenstva členom JIT podľa požiadaviek vedúceho(-ich) tímu.

4.2.3. Europol v rámci svojho právneho rámca uľahčuje bezpečnú výmenu informácií medzi účastníkmi JIT a nezúčastnenými štátmi a/alebo orgánmi EÚ a medzinárodnými organizáciami, ak ho o to požiada(-jú) vedúci tímu.

4.3. Prístup k systémom Europolu na spracúvanie údajov

4.3.1. Personál Europolu zúčastňujúci sa činnosti JIT má prístup k systémom Europolu na spracúvanie údajov uvedeným v článku 10 rozhodnutia o Europole. Tento prístup musí byť v súlade s ustanoveniami rozhodnutia o Europole a s príslušnými bezpečnostnými normami a normami na ochranu údajov počas trvania účasti v JIT.

4.3.2. Personál Europolu môže nadväzovať priamy styk s členmi JIT a poskytovať v súlade s rozhodnutím o Europole členom a vyslaným členom JIT informácie z ktorejkoľvek zložky systémov na spracúvanie údajov uvedených v článku 10 rozhodnutia o Europole. Musia sa pritom dodržať podmienky a obmedzenia využívania týchto informácií.

4.3.3. Informácie, ktoré získal člen personálu Europolu počas svojho pôsobenia v JIT, sa môžu so súhlasom a na zodpovednosť členského štátu, ktorý ich poskytol, zahrnúť do ktorejkoľvek zložky systémov na spracúvanie informácií uvedených v článku 10 rozhodnutia o Europole, a to podľa podmienok v ňom ustanovených.

4.4. Náklady a vybavenie

4.4.1. Členský štát, v ktorom sa uskutočňuje vyšetrovanie, je zodpovedný za poskytnutie technického vybavenia (kancelárske priestory, telekomunikačné prostriedky atď.) potrebného na splnenie úloh a uhradí vzniknuté náklady. Príslušný členský štát tiež poskytne kancelárske telekomunikačné prostriedky a iné technické vybavenie potrebné na (zašifrovanú) výmenu údajov. Náklady znáša tento členský štát.

4.4.2. Europol uhradí náklady vzniknuté v dôsledku účasti jeho personálu na činnosti JIT, najmä v súvislosti s poistením a platom personálu, ako aj náklady na ubytovanie a cestovné náklady. Europol tiež znáša náklady na špeciálne vybavenie uvedené v bodoch 4.1 a 4.2.

Dátum/podpisy (5)

(1) Vypustiť tento odsek, ak sa neuplatňuje.

(2) Napríklad odkazy na základné alebo uplatniteľné právne rámce atď.

(3) Tento bod sa uvedie len v prípadoch, keď sa JIT zúčastňuje Europol. Správna rada Europolu prijala tieto pravidlá 9. júla 2009 (spis č. 3710-426r6) a vzorové dojednanie o JIT prijala 18. novembra 2009 (spis č. 2610-74r2) tak, ako sa to ustanovuje v článku 6 ods. 2 rozhodnutia o Europole. Aktuálne informácie nájdete na stránke Europolu: http://www.europol.europa.eu

(4) Protokol o výsadách a imunitách Európskej únie (konsolidovaná verzia), Ú. v. EÚ C 115, 9.5.2008, s. 266.

(5) Podpisy zmluvných strán tohto dojednania.